জুলিয়া চাইল্ড
জুলিয়া ক্যারোলিন চাইল্ড (ইংরেজি: Julia Carolyn Child; জন্ম: ম্যাকউইলিয়ামস; ১৫ আগস্ট ১৯১২ - ১৩ আগস্ট ২০০৪) একজন মার্কিন পাচক, লেখিকা ও টেলিভিশন ব্যক্তিত্ব ছিলেন। তিনি তার প্রথম রন্ধনশৈলী সম্পর্কিত বই মাস্টারিং দি আর্ট অব ফ্রেঞ্চ কুকিং এবং তার টেলিভিশন অনুষ্ঠান দ্য ফ্রেঞ্চ শেফ দিয়ে মার্কিন জনগণের কাছে ফরাসি রন্ধনশৈলীর পরিচয় করিয়ে দেওয়ার মাধ্যমে খ্যাতি অর্জন করেন। তিনি টেলিভিশন অনুষ্ঠান উপস্থাপনার জন্য তিনটি এমি পুরস্কার অর্জন করেন।